Οι επιδράσεις της πανδημίας COVID-19 στη θεραπεία της ουσιοεξάρτησης μέσα από την οπτική του θεραπευτικού προσωπικού
Creators: name: Σαράτση, Αναστασία- Ραφαηλία Ελευθερίου
Publisher: name: Aristotle University of Thessaloniki
Year: 2024
Subjects: Πανδημία COVID-19
Αρνητικές επιδράσεις
Εξαρτημένοι χρήστες σε θεραπεία
COVID-19 pandemic
Adverse effects
Substance abusers in treatment

description: Στόχος της παρούσας μελέτης είναι να διερευνήσει τις επιδράσεις της πρόσφατης πανδημίας στους/τις θεραπευόμενους-ες των προγραμμάτων απεξάρτησης και να αναδείξει τους τρόπους με τους οποίους έγινε η διαχείριση της κρίσης από τα ίδια τα άτομα και από το θεραπευτικό προσωπικό. Πραγματοποιήθηκαν δεκαπέντε (15) ημι-δομημένες συνεντεύξεις, στην περίοδο του Μαρτίου 2023, στις οποίες συμμετείχαν επαγγελματίες των θεραπευτικών προγραμμάτων, όπως ψυχολόγοι, κοινωνιολόγοι, κοινωνικοί λειτουργοί και μέλη του ειδικού θεραπευτικού προσωπικού. Η ανάλυση των δεδομένων πραγματοποιήθηκε με βάση τη μέθοδο της Θεματικής Ανάλυσης. Μέσα από την επεξεργασία και την ανάλυση των δεδομένων αναδύθηκαν πέντε θέματα με αντίστοιχα υποθέματα: i) Το θεραπευτικό πλαίσιο αντιμέτωπο με προκλήσεις, ii) Οι δυσκολίες της πανδημίας για τους/τις θεραπευόμενους-ες των προγραμμάτων, iii) Οι τρόποι αντιμετώπισης της κρίσης από τους/τις θεραπευόμενους-ες, iv) Το προσωπικό εν δράσει: η διαχείριση της κρίσης εντός του θεραπευτικού πλαισίου, v) Η εμπειρία του προσωπικού θεραπείας αναφορικά με την πανδημία και η επίδραση της στο έργο τους. Συμπερασματικά, η μελέτη ανέδειξε τις αξιοσημείωτες επιδράσεις της πανδημίας στους/τις θεραπευόμενους-ες των προγραμμάτων με βάση τις παρατηρήσεις του προσωπικού. Η κρίση της πανδημίας δυσχέρανε ως ένα βαθμό τη δυνατότητα πρόσβασης στα προγράμματα θεραπείας και δημιούργησε επιπρόσθετες ψυχοσυναισθηματικές και πρακτικές δυσκολίες. Σε επίπεδο διαχείρισης της κρίσης, ορισμένες από τις κυρίαρχες πρακτικές που χρησιμοποίησαν τα μέλη αποτέλεσαν η ενεργός εμπλοκή στη θεραπευτική διαδικασία, η αναζήτηση αλληλοϋποστήριξης μεταξύ των μελών κι η ενασχόληση με νέα ενδιαφέροντα. Ταυτόχρονα, σε θεραπευτικό επίπεδο το προσωπικό έδρασε οργανωμένα και συστηματικά, αναζητώντας εναλλακτικούς τρόπους συνέχισης της υποστήριξης και εφαρμόζοντας διάφορες στρατηγικές παρέμβασης στην κρίση.
description: The aim of this research is to investigate the effects of the recent pandemic on the clients of treatment programs and highlight the ways in which the crisis was managed by them and by the treatment providers. Fifteen (15) semi-structured interviews were conducted, in which professionals of the treatment program took part, such as psychologists, sociologists, social workers and specialist treatment staff. The analysis of the data was carried out based on the Thematic Analysis method. Through the processing and analysis of the data, five themes and related subthemes emerged: i) The therapeutic framework faced with challenges, ii) The difficulties of the pandemic for the clients of the programs, iii) The ways clients dealt with the crisis, iv) The staff in act: the management of the crisis within the therapeutic context, v) The experience of the treatment staff regarding the pandemic and its effect on their work. Overall, this study highlighted notable effects due to the pandemic on the treatment program clients according to the observations of the staff. The pandemic crisis made access to treatment programs somewhat difficult and created additional psycho-emotional and practical difficulties for individuals. At the level of crisis management, some of the predominant practices used by the clients were active involvement in the therapeutic process, seeking mutual support among members and pursuing new interests. Simultaneously, at the therapeutic level the staff acted in the best possible way to deal with the crisis, looking for alternative ways of continuing support and implementing various crisis intervention strategies.